rlitschk/wikidir huggingface dataset:
Dr Albert Hofmann (* 11. Januar 1906 z Bade im Aargau; † 29. April 2008 z Burg im Leimedal im Baselbiet) isch e Schwizer Chemiker gsii und het 1943 s LSD entdeckt und au anderi psychoaktivi Stoff erforscht wie Psilocin und Psilocybin. Är isch au bekannt drfüür, dass är die Droge, wonr erforschd het, an sich sälber teschtet het. Dr Albert Hofmann isch s äldischt vu vier Gschwischter gsi. Wo si Vadder, e Wärchzügmacher, schwer kranch worre isch, het er müesse mit fier dr Familie sorge un het e kaufmännischi Lehr gmacht. Glichzittig het er sich uf sini Matura vorbereiet. Si Getti het ihm s Studium finanziert. Dr Hofmann het 1925 si Chemiestudium an dr Universität Züri agfange un vier Johr später mit Uzeichnig promoviert. Deno isch er fier meh wie vier Jahrzehnte bis zu sinere Pensionierig anno 1971 bi der Sandoz z Basel tätig gsi. Anno 1943 het er die halluzinogen Wirkig vum LSD entdeckt. Im Johr 2006 hät er uf dr Rittimatte-Alp am Rand vum Jura gläbt. Alässlich vu sinem 100. Burtstag het vum 13. bis 15. Jänner 2006 z Basel s Symposium „LSD – Sorgenkind und Wunderdroge“ stattgfunde. Am Ende vu anno 2007 het dr Psychotherapeut Peter
D Chlagemuur (hebräisch הכותל המערבי ha'kotel ha'ma'arawi, wörtlig die westligi Muure, umgangssprochlig uf Hebräisch hüfig au eifach nume d Muure bzw. כותל Kotel) in der Altstadt vo Jerusalem isch e religiösen Ort vom Judentum. Si isch d Westmuure vom Plateau, wo druf dr zweit Tämpel gstanden isch. D Muure isch nit wie vili dängge, e Muure vom Tämpel sälber. Der erst Tämpel, wo noch dr Überliiferig under em Salomo baut worde isch, isch scho 586 vor dr Ziitwändi vo de Babylonier zerstört worde. Nochdäm d Perser Jerusalem bsetzt hai, isch an der gliiche Stell um 515 vor dr Ziitwändi e schlichtere, zweite Tämpel baut worde, wo um 20 vor dr Ziitwändi under em König Herodes em Grosse prachtvoll usbaut und vo de Römer 70 noch dr Ziitwändi im Jüdische Chrieg zerstört worden isch. Die mächtige Steiblöck vo dr Muure bestöhn us Jerusalemer Meleke-Chalchstei, wo me einisch am nördlige Stadtrand abbaut het. Am Blatz vom eigetlige Tämpel uf em Tämpelbärg stöhn hüte d Al-Aqsa-Moschee und der Felsedom, wo Jerusalem zur drittheiligste Stadt vom Islam mache, dr Tämpelbärg für d Religionsusüebig vo de Jude aber versperre, zuesätzlig zu de Broblem vo dr Halacha, wo de Jude s Bedräte vom Areal vom ehemolige
S Osmanische Rich (au Ottomanischäs odr Türkischäs Rich; Türkisch: Osmanlı İmparatorluğu, Osmanisch: Devlet-i Âliyye-i Osmaniyye) isch d Bezeichnig för s Rich vo dä Dynastie vo dän Osmanä vo ca. 1299 bis 1923. Z Europa hed das Land „Türkei“ oder „Türkischäs Rich“ gheisse. Anatoliä isch i latinischä Werch noch dä Landnahm vo dä türkischä Seldschukä scho sit äm 12. Johrhundärt „Türkei“ (bzw. „Turchia“) gnennt wordä. Äs isch us äm Sultanat vo dä Rum-Seldschukä entstandä und mehräri Johrhundärt lang di entschäidändi Macht z Chliasiä, im Nöchän Oschtä, of äm Balkan, z Nordafrika und of dä Krim gsi. Im Lauf vom 18. und v. a. 19. Johrhundärt isch äs im Strit met dän europäischä Mächt noch Chliasiä und in Nöchän Oschtä zrockdrängt wordä. Di hütig Türkei isch dä Nochfolgestaat vom Osmanischä Rich. Di osmanischä Sultän sind sunnitischi Muslim gsi und sind dä hanafitischä Rechtsschuäl gfolgt. S git nöd so vil Öberlifärigä öbr d Afangszit vo dän Osmanä, wil s sich um ä chliis undr vielä Fürstätümer ghandlät het, wo s noch äm Zerschloo vom Seldschuken-Riich z Chliasie ge het. Ossärtem sind vieli wertvolli Büächär und Tegscht dör d Zerstörig vo Bursa dör dä Timurlenk värlorä gangä. Dä Namensgeber Osman I. isch afangs 14.
Kalifornie (englisch und spanisch California) isch dä Bundesstaat vo dän USA, wo met Abstand am bevölkärigsrichschte und flächemässig de drittgröschti isch. Er lit im Weschtä vom Land und grenzt an Pazifischän Ozean, a d US-Bundesstaate Oregon, Nevada, Arizona und an mexikanischä Staat Baja California of dä glichnamigä Halbinslä. Dä offizielli Binamä vo Kaliforniä lutät „Golden State“ (Goldigä Staat). Kalifornie lit an der Nohtstell vo zwei tektonische Blatte, der so genannte San-Andreas-Verwärfig. Wäge däm git s in dr ganze Region hüfig Ärdbebe. Mit ere Flechi vo 411.000 km² isch Kalifornie der drittgrössti Staat in de USA noch Alaska und Texas. Wenn Kalifornie en unabhängigs Land wär, wär s der Grössi noch uf em 59. Blatz, zwüschen em Irak und Paraguay. Dr Mt. Whitney isch mit 4.418 m der höchst Bärg in de USA usserhalb vo Alaska. Im Wüestegebiet Death Valley (Tal vom Dod) lit Badwater, wo dr niidrigst Punkt in de USA isch, 85,5 m u.d.M. Death Valley het si Name in der Ziit vo de erste europäische Siidler an der Westküste übercho, wo biim Durquere vo dr Wüesti nit sälte under dr Hitz und Durst glitte hai und mänggi si au dra gstorbe. Z Kalifornie git s zahlriichi Naturpark. Zu
Dr Kanton Basel-Stadt isch e Kanton in dr Nordwestschwyz. Är het im Schtänderoot numme ai Schtimm und wird – au wenn dää Begriff sit dr Bundesverfassig vo 1999 nüm offiziell isch – us däm Grund au als Halbkanton bezaichnet. Vo dr Flächi här isch es dr glainscht Kanton (37 km²), und är gränzt diräggt an Dytschland und Frankryych. Är bestoht us de drey Gmainde Basel, Rieche und Bettige. Die drey Gmainde wärde nid in Bezirk ufdailt, will dr Kanton fascht numme d Stadt umfasst, numme Bettige wird in zwai Ortschafte ufdailt: Bettige Dorf und St. Chrischona. S Fischerdorf Glaihyynige gheerd hytte zur Stadt Basel. Basel-Stadt wird vom Rhyy durflosse. Usserdäm ligt s Rhyykney in dr Stadt Basel, wo dr Birsig in Rhyy fliesst und dr Rhyy e Knick macht. S Basler Parlamänt haisst Grosse Root, het e vierjöhrigi Amtsperiode und het syt 2009 100 Mitgliider. Die siibechöpfig Exekutive haisst Regierigsroot und iiri Mitgliider wärde alli vier Joor diräkt vom Volk gweelt. D Judikative bestoot us em Appellationsgricht, wo au as kantonals Verwaltigsgricht und Verfassigsgricht fungiert und im frei gwählte Statthalter unterstoht. Im Appellationsgricht undergordnet sin s Zivilgricht, s Stroofgricht, s Jugendstroofgricht und s Sozialversicherigsgricht. Bsunderhaite sin im Kanton Basel-Stadt die
Dr Amir Peretz (hebräisch: אמיר פרץ uf d Wält cho am 9. Merz 1952 z Boujad, Marokko) isch en israelische Politiker und Gwärkschafter. Sit em Dezember 1995 isch er dr Vorsitzendi vom israelische Gwärkschaftsbund, dr Histadrut, gsi. Vo 2005 bis 2007 isch er dr Vorsitzendi vo der Arbetspartei und vo 2006 bis 2007 au Verdeidigungsminister vo Israel gsi. Im Juni 2007 isch er vom Ehud Barak as Parteichef und Verdeidigungsminister abglöst worde. Er isch aber als Minister ohni Portefeuille im Kabinett vom Ehud Olmert bliibe. 1973 isch dr Amir Peretz im Jom-Kippur-Chrieg schwer am Bei verletzt worde. Si letzt Dienstgrad bi de Fallschirmjeger isch Hauptmä gsi. 1983 het er für d Arbetspartei d Bürgermeisterwahl z Sderot gwunne und het eso ere lange Periode es Ändi gmacht, wo d Stadt vom Likud und der Nationalreligiöse Partei (Mafdal) gregiert worden isch. 1988 isch er Abgeordnete in der Knesset worde. 1999 het er d Arbetspartei verlo und d Am Echad Partei gründet, wo 1999 bi de Knessetwahle zwei Sitz und 2003 drei Sitz übercho het. Im Summer vo 2004 hai sich Am Echad und d Arbetspartei zsämmegschlosse. Bin ere Mitgliiderurabstimmig am 9. November 2005 für dr Boste vom Vorsitzende vo der Arbetspartei het
Chantisch (Russische Name: Ostjakisch; chantisch: ханты ясаӈ, chanty jasaŋ) ghört zu de uralische Sproche und dört zum ugrische Zwyg vo de finno-ugrische Sproche. Bim ugrische Zwyg ghört d Sproch zum Obugrische. Am nöchste verwandt isch s Chantisch mit de ungarische und de mansische Sproch; di letschti isch näbem Chantisch di einzigi obugrischi Sproch. Do sich s chantisch Volk uff e relativ großes Gebiet verdeilt, isch's verständlig, dass sich d Dialäkt stark underscheide: 'S git drei Hauptdialäkt, wo so underschydlig sin, dass mer kei eiheitligi Schriftsproch hät schaffe chönne. Lehrbiecher verwände sällewäg verschydeni Literatursproche. D Sprächer läbe z Westsibirie am Ob und sine Näbeflüss, d Mehrheit vo-n-ne in de Umgebig vo Tjumen. Si mische sich mit de Russe und andere Völcher (Wogule, Tatare, Syrjäne und anderi). Noch re Statistik vo 1989 zällt s chantisch Volk ca. 22'500 Persone, aber numme 14'000 devo schwätze Chantisch als Müetersproch (61 Brozänt). 52,8 Brozänt vo de Chante chönne Russisch. De nöchst Verwandt isch Mansisch; e entfärnteri Verwandtschaft git's zu Ungarisch. D Eigebezeichnige (kăntə̂γ, kantəγ im Weste und χăntə, χăntĭ im Norde) heiße im Chantische "Mänsch", chunnt aber wohrschints vom ungarische "had" (Heer, Chrieg, Strit). De Name "Ostjakisch", wo ursprünglig no meh sibirischi Völcher bezeichnet hät,
Jäiss (amtlich Jens) isch e politischi Gmeind im Verwautigschreis Seeland vom Kanton Bärn i dr Schwiiz. Jäiss ligt am Südhang vom Jäissbärg. D Gmeindsflächi bsteit us 69,8 % langwirtschaftlecher Flächi, 22,4 % Waud, 7,6 % Sidligsflächi u 0,2 % süschtigi Flächi. D Nochbargmeinde si Meerzlige, Bämung, Poort, Ägerte, Stude (BE), Worbe u Chapele. Jäiss isch zum erschte Mal gnennt worde im Jahr 1229/30 aus Gens, 1335 Jensse. Bis zum 31. Dezämber 2009 het d Gmeind zum Bezirk Nidou ghört. Quälle: Bundesamt für Statistik 2005 77,5 % vo de Ywohner si evangelisch-reformiert, 9 % si römisch-katholisch (Stang 2000). Näbe Mitgliider vo Freichillene het s au e chliini Zahl Konfessionslosi. Bi de Nationauraatswahle 2011 het s das Ergebnis ggää: BDP 20,6 %, CVP 1,1 %, EVP 3,3 %, FDP 5,5 %. GLP 6,0 %, GP 6,4 %, SP 19,6 %, SVP 30,6 %, Suschtigi 6,9 %. Gmeindspresidänt vo Jäiss isch dr Fritz Stauffer (Stang 2013). D Arbetslosigkeit isch im Jahr 2011 bi 0,8 % gläge. Jäiss isch zu 96,1% e dütschsprochigi Gmeind, d Muetersproch vo e baar Lüt isch Französisch oder Änglisch. Dr Dialäkt vo Jäiss ghört zum Hochalemannisch. Zwei vo de bekannteste Jäisser si der Andreas Rickenbacher (SP), e Regierigsrot vom
Nidou isch e politischi Gmeind und der Hauptort vom ehmalige Bezirk Nidau im Kanton Bärn in der Schwiiz. D Stadt lit grad an der Stadtgränze vo Biel/Bienne und isch mit diere zsämmegwachse. Nidau isch eigetlig en Insle, d Stadt lit zwüsche der Aare und der Zihl, won e chlii wiiter bachab in d Aare mündet, und gränzt an Bielersee. Quälle: Bundesamt für Statistik 2005 Dr Uusländeraateil isch 2010 bi 20,8 % gläge. 55,8 % vo de Ywohner si evangelisch-reformiert, 22,1 % si römisch-katholisch (Stand 2000). Bi de Nationalraatswahle 2011 het s das Ergebnis ggää: BDP 9,2 %, CVP 1,7 %, EVP 3,8 %, FDP 13,7 %. GLP 6,2 %, GP 12,4 %, SP 25,6 %, SVP 22,0 %, Suschtigi 5,4 %. Gmeindspresidänt vo Nidou isch dr Adrian Kneubühler (Stang 2013). D Arbetslosigkeit isch im Jahr 2011 bi 3,3 % gläge. Bir Volkszellig 2000 hei vo de 6798 Ywohner 73,9 % Dütsch als Houptsprach aaggää, 15,8 % Französisch u 2,7 % Italienisch. Dr Dialäkt vo Nidou ghört zum Hochalemannisch. Friedrich Fiala (1817–1888), Bischof im Bistum Basel, isch z Nidau uf d Wält cho. Samuel Frisching 1605–1683, Schultheiss vo der Stadt und Republik Bärn, isch z Nidau uf d Wält cho. Ulrich
Reschafim (hüfig au Reshafim, e Schriibig wo us em Änglische chunnt, hebr. רשפים) isch e Kibbuz drei Kilometer südwestlig vo der Stadt Bet Sche'an und ghört administrativ zum Emeq HaMaayanot (Kwelledaal) Regionalroot. D Gründer si nit-religiösi rumänischi Überläbendi vo dr Schoa gsi, wo meistens scho z Europa Mitgliider in der sozialistische HaSchomer HaTzair-Jugendbeweegig gsi si. Drzue si bulgarischi und palestinensischi Juude cho. Si hai im Johr 1948, wo alli Araber s Beit-Schean-Daal verlo gha hai, Staatsland in der Aschrafie-Gegend zuedeilt übercho. Am Aafang hai si in ere provisorische Siidlig zwüsche de hütige Kibbuzim Reschafim und Schluchot gwohnt, zsämme mit Mitgliider vo der orthodoxe Bnei-Akiva-Bewegig, wo denn in s Kibbuz Schluchot zooge si. Son e ängs Zsämmeläbe und gueti Zsämmenaarbet vo nitreligiööse und religiööse Jude isch in sällere Zit äinzigartig gsi. 1949 si polnischi Flüchtling cho und in de 1950er Johr isch d Iiwohnerschaft vom Kibbuz mit em Zuezug vo neue Mitgliider vo der HaSchomer HaTzair us Argentinie, und mit dr Ufnaam vo Zöögling vo dr Aliat Noar us Marokko, der Türkei, Egüpte und Süürie, wo ooni Eltere iigwanderet si, stark gwachse. Vo de 1960er Johr aa si die mäiste nöije Kibbuznik geboreni Israeli, aber au e baar Freiwilligi us Europa
Shluhot (hebräisch שלוחות, was Zwiig (pl.) bedütet) isch en orthodoxe Kibbuz im Beit Shean Dal im Norde vo Israel. Es lit öbbe drei Kilometer südlig vo dr Stadt Beit Shean und ghört administrativ zum Beit-Shean-Dal (hüt Quelledal) Regionalrot. S Kibbuz het öbbe 350 Iiwohner. Schluchot isch 1948 vo ehemolige Mitgliider vo dr Bnei Akiva Bewegig, ere religiöse zionistische Jugendorganisation, gründet worde. Bevor s Kibbutz baut gsi isch, hai si mit nitreligiöse Haschomer Hatzair Mitgliider, wo s Kibbutz Reschafim ufbaut hai, in ere provisorische Siidlig gläbt. Schluchot isch eins vo vier religiöse Kibbuz im Beit Shean Dal. Es isch vo dene em Gilboa am nöchste, die andere (Ein HaNatziv, Sde Eliahu und Tirat Zwi) si wiiter unde im Dal. S Kibbuz bedriibt Landwirtschaft (Milchwirtschaft, Hüehnerzucht, Druthüehnerzucht, Fischzucht, subdropischi Frücht, Fäldwirtschaft) und het zwei chliini Fabrike, eini für d Härstellig vo Mikrofilmläsgrät, en anderi, wo elektronischi Display macht. Sit de 1990er Johr bedriibt s Kibbuz e Pension vor allem für jüdisch-orthodoxi Turiste.
Tel Amal (hebräisch תל עמל) bzw. Nir Dawid oder Nir David (hebräisch ניר דוד; beidi Näme wärde bruucht) isch e Kibbuz im Norde vo Israel westlig vo Bet Sche'an am Fuess vo de Gilboabärg. Tel Amal isch ein vo de bekanntere Kibbuz, wil er die ersti jüdischi Siidlig im Beit-Shean-Dal gsi isch, wo als so genannti „Durm-und-Palisade-Siidlig“ gründet worden isch. Am 10. Dezember 1936 isch dr Kibbuz innerhalb vom ene Dag us vorgfertigte Deil mit Durm und Befestigung baut worde, für dass es scho vo dr erste Nacht a liichter siig, sich gege findseligi Palestinenser chönne z verdeidige. An d Gschicht vo Tel Amal und an d Durm-und-Palisade-Siidlige im allgemeine erinneret hüte e Museum uf em Kibbuzgländ. Der Kibbuz het siini wirtschaftlige Grundlage under anderem in der Landwirtschaft, ere Papiirfabrik und touristische Iirichtige; grad näbem Kibbuz befindet sich der Nationalpark Gan haSchloscha. Internetsiite vom Kibbuz änglisch
Messilot (hebräisch מסילות) isch e Kibbuz im Beit-Shean-Dal (hüt Quelledal) in dr Nöchi vo dr Stadt Beit Shean z Israel und ghört administrativ zum Beit-Shean-Dal Regionalrot. Messilot het as urbane Kibbuz z Givat Michael näbe Ness Ziona agfange. D Gründermitgliider si Iiwanderer, wo zur sozialistische Haschomer Hatzair Bewegig ghört hai. E Deil si vo Pole gsi, Mitgliider vo dr "BaMessila" Grubbe (vo do het dr Kibbutz dr Name Messilot übercho) und dr Räst si vo Bulgarie cho, Mitgliider vo dr "Bulgarie-TelChai" Grubbe. Dr Kibbuz im Beit-Shean-Dal isch am 22. Dezember 1938 as Durm-undPalisade-Siidlig baut worde. Im Israelische Unabhängikeitschrieg isch dr Kibbuz vom ene irakische Flugzüüg bombardiert worde. Ei Kibbuzmitgliid isch umcho und mehreri si verletzt worde. Messilot het e Stahlkabelfabrik und het e baar landwirtschaftligi Zwiig: Subtropischi Frücht, Olive, Dattle, Milchwirtschaft, Fischzucht, Fäldwirtschaft. An dr Primarschuel z Messilot lehre au Chinder vo de zwei andere Gründerkibbutz, Reschafim und Nir Dawid und vo Beit Alfa, Beit Haschita und Sde Nachum. Näbe dr Primarschuel het s e Schuel für autistischi Chinder, wo mit ere Spänd vo dr Judith ben Mosche, eme ehemolige Kibbuzmitgliid, het chönne iigrichtet wärde. D Mittelschuelchinder lehre an dr Reigionalschuel z Newe Eitan
Schwäbisch isch â Grupp von Dialägd wo mer em Zendrom, em Oschdâ vo Badâ-Wirdâberg ond em Regierongsbezirk Schwabe vo Boerâ schwätzt – ond se ghöred zu de Alemannische Dialekt. S’Schwäbische isch â nôrdeschdliche Ausbrägong vom Alemannischâ em weidârâ Senn. Ouserhalb vom alemannischâ Schbrôchraom saed mr em Gebied, wo schwäbisch gschwätzt wird, zmoescht „Schwaben“, säll isch abr oegedlich falsch. D oenzige Gegend, wo mr heitzudag „Schwaben“ (odr „Schwôbâ“) hoeßd, isch dr Regierongsbezirk Schwaba vom Bundesland Boerâ ond des historische Herzogtum Schwaben hät s ganze alemannische Schbroch- und Siâdlungsgebiat umfasst ghet. D richtige Bezoechnong firr d Gegend, wo schwäbisch gschwätzt wird, isch em „Schwäbischa“ odr au em „Schwôbâland“. S mittlera und eschdlicha Bade-Wirdâberg ond en Bayern da Regierongsbezirk Schwabe bildet also s Schwäbische. D’Abgrenzung zo de andere Dialekt isch it immer ganz oifach zom fasse, weil d’Iibergangsgebiat maischt kairer politischä oder naduurraemlichâ Grenz entsprechet. A Ausnahm isch dä eschdliche Iibergang zum Bairischä, weller zimle guat dä Oschdgrenz vom Regiirongsbezirk Schwabe entschpricht. Im Siida und Siadweschtä vom schwäbische Sprochgebiat orientiiret sich d’Leyt oft a dä friahner bolitischa Grenz zwischem Großherzogtum Bade ond äm Kenigroech Wirdâberg, ob se iiren Dialekt Schwäbisch oder Bodeseealemannisch (am Bodesee) oder au Badisch (zom Schwarzwald na) nennet. Des entspricht
D Durm-und-Palisadesiidlig (hebräisch: חומה ומגדל; Chomá uMigdál, wörtl. Muure und Durm; me bruucht au die änglischi Bezeichnig Stockade and Tower) isch e befestigti landwirtschaftligi jüdischi Siidlig z Palästina vor em Zweite Wältchrieg gsi. Die Form vo der Siidligsgründig isch typisch für d Zit vom Arabischen Ufstand am Ändi vo de 1930er Johr. Zu dere Zit si si es Symbol für dr zionistisch Pioniergeist gsi und si Deil vom israelische gschichtlige Narrativ worde, wie d Jude e wilds Land mit eme Gwehr in dr einte Hand und eme Pflueg in dr andere zivilisiert haige. Noch em Sächs-Dag-Chrieg 1967 het dr aktivistisch Flügel in dr regierende Partei, dr Mapai, an die Dradition welle achnüpfe und het Siidlige im Geist vo Durm-und-Palisade in de Golanhöhene und im Jordandal duregsetzt. In de 1930er Johr währed em britische Mandat si z Palästina d Spannige gwachse zwüsche de iiheimischen Araber und der jüdische Bevölkerig, wo dank dr Alija (Iiwanderig) ständig gwachsen isch. Die Situation het sich vor allem noch der Machtübernahm vo de Nationalsozialiste z Deutschland 1933 verscherft. Die arabischi Bevölkerig het sich gegen d Zuewanderig und die wiiteri jüdischi Besiidlig vom Land gwehrt. Au het si welle verhindere, ass neui Siidlige entstöhn uf em Land,
R.E.M. ìsch en amerikanischi Rockband vo Athens, Georgia gsìì. Si ìsch vom Sänger Michael Stipe, em Gitarrìscht Peter Buck, em Bässeler Mike Mills ùn em Schlagzüger Bill Berry ggrǜndet worde. R.E.M. ìsch eini vo de erschte erfolgriiche alternativ-Rockbands ǜberhoupt gsìì. Des vor allem wäg dr tschänglige Spììlwiis vom Buck ù de ùdütleche Tegschte vom Stipe. 1981 hei si ìri erschti Single, «Radio Free Europe», bìm ùnabhängige Label Hip-Tone useggää. Chùrz drufabe si si vo I.R.S. Records under Vertrag gno worde, wo si 1982 d EP Chronic Town ùn es Jaar speeter ìres Debut-Album Murmur useggää hei. Säb Album ìsch bì Kritiker seer guet aacho. Ǜber di nächschte Jaare hei si ìre Ruef chönne witer usboue. Daas dank witere Albene, fasch ùnunterbrochnigem Tuure ù der Understǜzig vo College-Radiostatione. Nachdäm si scho meereri Jaar ìm Undergrund hei Erfolg gha, hei si 1987 mit dr Single «The One I Love» ìre erscht grooss Hit glandet. Es Jaar speeter hei si bìm groosse Lable Warner Bros. Records underschrìbe ù hei aagfange, politischi ù ùmweltbedìngti Probleem bì ìrne wältwite Uftrìtte aazspräche. Ì de früeche 1990er, wo dr alternativ-Rock langsam populäär ìsch worde, ìsch R.E.M. als Pionier vo dem Genre aagsee worde ù het sini zwöi
Die Nationali Front (NF) isch e schwizerischi faschistischi Partei währed de 1930er und 1940er Johr gsi. Die Nationali Front isch die iiflussriichsti Partei vo der sogenannte Frontebewegig gsi, wo am Afang vo de 1930er Johr s politische System vo der Schwiz mit ere neue nationalistische Ideologii usegforderet het. Zwei Hochschuelgruppe an der Uni Züri si vo faschistische Ideä, wo zu sällere Zit sich in ganz Europa breit gmacht hai, und vo dr politische Bewegig, wo im Nochberland Italie scho 1923 an d Macht cho isch, beiiflusst worde und hai sich vo 1930 aa afo organisiere. Die Neui Front, wo ehnder akademisch-elitär prägt gsi isch, und die proletarisch-völkischi Nationali Front hai sich im April 1933 zum Kampfbund Neui und Nationali Front zsämmegschlosse, und us däm isch denn im Mai d Partei Nationali Front entstande. Die het in de Mönet druf, ere Zit, wo men ere in dr Schwizer Gschicht Frontefrüehlig sait, e dütlige Zuelauf vo Wehler und es Awachse an Iifluss erläbt. Dä Ufschwung isch äng mit der Machtergrifig vom Adolf Hitler im Dütschen Riich e baar Wuche vorhär verbunde gsi. Ihre grösst Erfolg het die Nationali Front im Herbst 1933 gha, wo si bi kantonale Wahle im Kanton Züri und
D' Keplerstadt Weil dr Stadt liigt in Baade-Wiirdebäärg in dr Region Stuagert (Landkreis Beblinge). D Gmarkong setzt sich zemme ous 55 % Landwirtschaftsfleche, 22,9 % Wald, 19,9 % Sidlongsfleche ond 2,2 % sonschticher Fleche. Weil dr Stadt (Kernstadt): 9.000 Leit Meriklenga: 5.600 Leit Menklenga: 1.500 Leit Hausa: 930 Leit Schafhausa: 2.200 Leit In älle fenf Teilorta gibts historische G’bäud, Brunna und Schkulptura. Im greeschta Teilort „Weil der Stadt“ gibts im hischtorischa Kern greeßere erhaltne Straaßaziag, un an Museum zur Stadtgschicht, zom Johannes Kepler, wo in Weil dr Stadt auf d’Welt komma isch, un an Narrenmuseum, wo Exponate zur schwäbisch-alemannischa Fasnet breithält. Dr hischtorische Kern von dr Stadt isch von ra zu 3/4 erhaltena und in Teila begehbara Stadtmaur umgäba. In dr Stadtmauer sen etlicha sehenswerta Türm enthalta. Weil isch zom ersta mol 1075 in'ra Urkond erwähnd wora, vermudlich aber scho em 6. Jahrhondert ufm Gelende vo'ra alde remischa Villa grindet wora. Bis 1803 isch es a fraie Raichsschdad gwä bevor's wirttebergisch gwora isch. Im Jor 1648 hend Franzosa di Schtadt ausgraubt ond azonda. Ergäbnis vo de Landdagswahla seid 2006: 1 2006: WASG, seid 2011: Die Linke Commons: Weil dr Stadt – Sammlig vo Multimediadateie Offizielle Internetsyte vo dr Stadt Statistisches
E Kibbuz (au Kibbutz, hebr. קיבוץ , Mehrz. Kibbutzim) isch en israelischi kollektivi Siidlig, im allgemeine uf d Landwirtschaft usgrichtet, hützudag aber in fast alle Fäll au mit Manufakture. Die meiste Kibbuzim si ländlig, es git aber au wenigi wo as stedtischs Kibbuz gründet worde si oder wo so noch an ere Stadt ligge, ass si vom Usgseh us meh Vorort as eigeständigi Siidlig si. Usser em persönligen Eigedum, wo hützudag in de meiste Kibbuzim au Auti, in vile au d Wohnig iischliesst, ghört alle Bsitz, d. h. s Land (wo im allgemeine vom Jüdische Nationalfonds uf 50 Johr gmietet isch), Fabrike, Maschinerii etc., odr d Rächt dra dr kooperative Gnosseschaft. Die obersti Instanz isch d Kibbutzsitzig (hebr. שיחת קיבוץ), wo alli Kibbuznikim, d. h. Kibbuzmitgliider, chönne dra deilnäh. Alli Kibbuznikim hai bi Abstimmige die gliiche Rächt, bin ere eventuelle Ufdeilig vo gnosseschaftligem Eigedum cha aber d Lengi vo dr Mitgliidschaft in Betracht zoge wärde. Dr erst Kibbuz isch Degania gsi, wo 1909 am See Genezaret gründet worden isch. Sit denn si bis in d 1970er Johr meh as 200 Kibbuz mit meh as 100.000 Iiwohner gründet worde, aber vo denn aa isch dr Bewegig meh und meh dr Schnuuf